Държавен вестник, бр. 65, 2010 г., стр. 81

БРОЙ  65	
Д Ъ Р Ж А В Е Н  В Е С Т Н И К 	
СТР.  81  
Лигиране и/или частична резекция на 
атриума)
2
Маншетна резекция на бронх и трахея
1
Маншетна резекция на белодробни съдове
1
Плевректомия и декортикация
5
Резекция на перикарда с реконструкция
2
Екстирпация на медиастинални тумори
5
Операции на диафрагмата
5
Операции на гръдната стена и интратора­
калните органи при травма
 5
Видеоасистирана торакална хирургия
10
“
Министър: А.-М. Борисова
6579
Наредба за изменение и допълнение на Наредба 
№ 21 от 2004 г. за утвърждаване на медицин­
ски стандарт „Ортопедия и травматология“ 
(ДВ, бр. 75 от 2004 г.)
§ 1. В заключителните разпоредби се правят 
следните изменения и допълнения:
1. Параграф единствен става § 1.
2. Създават се § 2, 3 и 4:
„§ 2. Указания по прилагането на тази наред­
ба се дават от министъра на здравеопазването.
§ 3. Контролът по изпълнение на наредба­
та се осъществява от Изпълнителна агенция 
„Медицински одит“, регионалните центрове по 
здравеопазване и органите на управление на 
лечебните заведения.
§ 4. За нарушение или неизпълнение на 
задълженията по тази наредба виновните лица 
се наказват по реда на Закона за лечебните 
заведения и Закона за здравето.“
§ 2. Приложението към член единствен, 
ал. 1 се изменя така:
„Приложение
към член единствен
МЕДИЦИНСКИ СТАНДАРТ ПО ОРТОПЕДИЯ 
И ТРАВМАТОЛОГИЯ
Медицинският стандарт по специалността 
„Ортопедия и травматология“ определя изис­
кванията относно:
1. База за ортопедично-травматологична 
дейност в лечебни заведения за извънболнична 
и болнична помощ.
2. Оборудване с апаратура и консумативи.
3. Кадрова инфраструктура и квалификация 
на персонала.
4. Организация на дейността.
5. Диагностични и лечебни дейности.
6. Критерии за оценка за качество на из­
вършваната дейност.
I. Характеристика на специалността
1. Медицинската специалност „Ортопедия и 
травматология“ е специалност с преобладаваща 
хирургична насоченост, в рамките на която 
се осъществява профилактика, диагностика, 
лечение и оценка на трудоспособността при 
заболявания и травми на опорно-двигателния 
апарат.
2. Специалността „Ортопедия и травматоло­
гия“ включва и следните специфични дейности, 
изискващи допълнителна квалификация: спи­
нална хирургия, тазова хирургия, хирургия на 
ръката, пластична хирургия, онкоортопедия, 
артроскопска хирургия, ставно ендопротезиране, 
детска ортопедия.
3. Специалист ортопед-травматолог е ле­
кар, придобил специалността „Ортопедия и 
травматология“.
4. Специалистът ортопед-травматолог осъ­
ществява медицинските дейности по своята 
специалност.
5. Диагностичната и лечебната дейност по 
специалността „Ортопедия и травматология“ 
се извършва:
а) на местопроизшествието, в медицинско 
транспортно средство и център за спешна ме­
дицинска помощ;
б) в лечебно заведение за извънболнична 
помощ: амбулатория за първична или специ­
ализирана медицинска помощ по ортопедия и 
травматология, медицински център и диагнос­
тично-консултативен център – ортопедично-
травматологичен кабинет;
в) в лечебно заведение за болнична по­
мощ – сектор, отделение, клиника по ортопедия 
и травматология.
6. Диагностичната дейност по ортопедия 
и травматология се осъществява посредством 
методи за:
а) неинвазивна диагностика;
б) инвазивна диагностика;
в) диагностика, извършвана в среда на йо­
низиращо лъчение.
7. Инвазивната диагностика се извършва 
в операционна зала (или манипулационна), 
оборудвана с апаратура и инструментариум, 
съответстващи на протоколите за извършване 
на диагностичната процедура, съгласно т. 14.
8. Диагностиката, налагаща дейност в среда 
на йонизиращо лъчение, се извършва в каби­
нети, отговарящи на санитарно-техническите 
изисквания (Правилник № 0-33 за проектиране 
и устройство на медицински рентгенови каби­
нети и експлоатация на медицински рентгенови 
уредби – ДВ, бр. 81 от 1971 г., и Инструкция 
№ 1 за техническия надзор върху медицински 
рентгенови кабинети и уредби – ДВ, бр. 77 
от 1975 г.).
9. Оперативната ортопедо-травматологич­
на дейност се извършва в операционни зали, 
разположени в обособена операционна зона на 
клиниката или отделението, при спазване на 
изискванията по т. 13 и диагностично-лечебните 
протоколи.
10. Според своя обем и сложност операци­
ите по ортопедия и травматология са малки, 
средни, големи и много големи, както следва: